Դարեհ Գ
Դարեհ Գ Կոդոմանոս (), Աքեմենյան վերջին թագավորը մ.թ.ա. 336-ից։ Արշամի որդին, Աքեմենյան տոհմաճյուղից։ Նախապես եղել է Հայաստանի սատրապ։ Գահին տիրել է Արտաքսերքսես Գ թագավորի ներքինի Բագոասի օգնությամբ՝ դավադրաբար սպանելով թագավորին ու նրա զավակներին։ Մ.թ.ա. 335-ի վերջին վերագրավել է Եգիպտոսը։ Գրանակոսի (մ.թ.ա. 334 թ.), Իսոսի (մ.թ.ա. 333 թ.) և Գավգամելայի (մ.թ.ա. 331 թ.) ճակատամարտերում, պարտվելով Ալեքսանդր Մակեդոնացուց, ի վերջո կորցրել է իր ամբողջ տիրապետությունը։

Սպանվել է Բակտրիայի սատրապ Բեսոսի հրամանով՝ հակառակորդի հետապնդումից փախչելիս։ Վրա հասած Ալեքսանդր Մակեդոնացին Դարեհի դին պատվով ու շուքով թաղել է Պերսեպոլիսի գերեզմանատանը, իրեն հռչակել Աքեմենյանների ժառանգորդ ու Ասիայի արքա։

Ծանոթագրություններ 

Սատրապներ
Աքեմենյան արքաներ